CELEX: 32020R2102
Language: hr
Date: 2020-12-15 00:00:00
Title: Provedbena uredba Komisije (EU) 2020/2102 оd 15. prosinca 2020. o odobravanju kontrola usklađenosti s tržišnim standardima za voće i povrće koje provodi Ujedinjena Kraljevina i o izmjeni Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća

16.12.2020   
               
               
                  HR
               
               
                  Službeni list Europske unije
               
               
                  L 425/84
               
            
         PROVEDBENA UREDBA KOMISIJE (EU) 2020/2102
         оd 15. prosinca 2020.
         o odobravanju kontrola usklađenosti s tržišnim standardima za voće i povrće koje provodi Ujedinjena Kraljevina i o izmjeni Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91. točku (f),
         budući da:
         
                     (1)
                  
                  
                     U skladu s člankom 15. stavkom 1. Provedbene uredbe (EU) br. 543/2011 (2) Komisija može, na zahtjev treće zemlje, odobriti kontrole usklađenosti s tržišnim standardima koje provodi ta treća zemlja prije uvoza u Uniju.
                  
               
                     (2)
                  
                  
                     Nakon povlačenja Ujedinjene Kraljevine iz Unije 1. veljače 2020. i s obzirom na to da prijelazno razdoblje predviđeno Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju) istječe 31. prosinca 2020., Ujedinjena Kraljevina poslala je Komisiji zahtjev za odobrenje kontrola usklađenosti s posebnim tržišnim standardima koje Ujedinjena Kraljevina provodi prije uvoza u Uniju. Konkretno, Ujedinjena Kraljevina obvezala se poštovati zahtjeve za stavljanje na tržište voća i povrća nakon isteka prijelaznog razdoblja te je navela službeno tijelo i inspekcijska tijela iz članka 15. stavka 2. drugog podstavka Provedbene uredbe (EU) br. 543/2011.
                  
               
                     (3)
                  
                  
                     Komisija smatra da može izdati takvo odobrenje jer će se relevantnim zakonodavstvom Ujedinjene Kraljevine za voće i povrće koje se primjenjuje 1. siječnja 2021. zadržati tržišni standardi koji su jednakovrijedni onima koji se primjenjuju u Uniji.
                  
               
                     (4)
                  
                  
                     Stoga bi trebalo odobriti kontrole usklađenosti s tržišnim standardima za voće i povrće koje provodi Ujedinjena Kraljevina. U skladu s člankom 15. stavkom 2. drugim podstavkom Provedbene uredbe (EU) br. 543/2011, ovom bi se Uredbom trebalo odrediti službeno tijelo u trećoj zemlji pod čijom se odgovornošću provode te kontrole i inspekcijska tijela zadužena za pravilne kontrole. Na temelju tog odobrenja Ujedinjenu Kraljevinu trebalo bi navesti u Prilogu IV. Provedbenoj uredbi (EU) br. 543/2011, ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u odnosu na Sjevernu Irsku u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju u vezi s Prilogom 2. tom protokolu.
                  
               
                     (5)
                  
                  
                     Budući da se Provedbena uredba (EU) br. 543/2011 primjenjuje na Ujedinjenu Kraljevinu i u Ujedinjenoj Kraljevini u odnosu na Sjevernu Irsku, kontrole usklađenosti s tržišnim standardima koje provodi Ujedinjena Kraljevina moraju se tumačiti tako da se odnose samo na Veliku Britaniju.
                  
               
                     (6)
                  
                  
                     Provedbenu uredbu (EU) br. 543/2011 trebalo bi stoga na odgovarajući način izmijeniti.
                  
               
                     (7)
                  
                  
                     Kako bi se osigurala pravna sigurnost i zajamčio neometan prijelaz trgovinskih tokova u navedenim sektorima, ova bi Uredba trebala hitno stupiti na snagu sljedećeg dana od dana objave u Službenom listu Europske unije i primjenjivati se od 1. siječnja 2021.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1
            Odobrenje kontrola usklađenosti
            Odobravaju se kontrole usklađenosti s tržišnim standardima za voće i povrće koje Ujedinjena Kraljevina provodi prije uvoza u Uniju.
         
         
            Članak 2
            Službeno tijelo i inspekcijska tijela
            
               1.   Službeno tijelo Ujedinjene Kraljevine iz članka 15. stavka 2. drugog podstavka Provedbene uredbe (EU) br. 543/2011 pod čijom se odgovornošću provode kontrole iz članka 1. ove Uredbe jest ministar za okoliš, hranu i ruralnu politiku (The Secretary of State for the Department for Environment, Food & Rural Affairs).
            
            
               2.   Inspekcijska tijela Ujedinjene Kraljevine zadužena za pravilne kontrole u smislu članka 15. stavka 2. drugog podstavka jesu Inspektorat za tržište hortikulturnih proizvoda (Horticulture Marketing Inspectorate, HMI) za područje Engleske i Walesa te Odjel za hortikulturu i tržište hortikulturnih proizvoda škotske vlade (Horticulture and Marketing Unit, HMU) za područje Škotske.
            
         
         
            Članak 3
            Izmjena Provedbene uredbe (EU) br. 543/2011
            Prilog IV. Provedbenoj uredbi (EU) br. 543/2011 zamjenjuje se tekstom iz Priloga ovoj Uredbi.
         
         
            Članak 4
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.).
      
      
         
            PRILOG
            
               
                  
                     „PRILOG IV.
                     Treće zemlje čije su kontrole usklađenosti odobrene na temelju članka 15. i predmetni proizvodi
                     
                                 Zemlja
                              
                              
                                 Proizvodi
                              
                           
                                 Švicarska
                              
                              
                                 Svježe voće i povrće
                              
                           
                                 Maroko
                              
                              
                                 Svježe voće i povrće
                              
                           
                                 Južna Afrika
                              
                              
                                 Svježe voće i povrće
                              
                           
                                 Izrael  (1)
                                 
                              
                              
                                 Svježe voće i povrće
                              
                           
                                 Indija
                              
                              
                                 Svježe voće i povrće
                              
                           
                                 Novi Zeland
                              
                              
                                 Jabuke, kruške i kivi
                              
                           
                                 Senegal
                              
                              
                                 Svježe voće i povrće
                              
                           
                                 Kenija
                              
                              
                                 Svježe voće i povrće
                              
                           
                                 Turska
                              
                              
                                 Svježe voće i povrće
                              
                           
                                 Ujedinjena Kraljevina  (2)
                                 
                              
                              
                                 Svježe voće i povrće
                              
                           
               ”
            
               (1)  Odobrenje Komisije na temelju članka 15. daje se za voće i povrće podrijetlom iz Države Izrael, isključujući područja koja su pod izraelskom upravom od lipnja 1967., tj. Golansku visoravan, pojas Gaze, istočni Jeruzalem i ostatak Zapadne obale.
            
               (2)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na Ujedinjenu Kraljevinu ne uključuju Sjevernu Irsku.